Document ID: 32012R0368

A BIZOTTSÁG 368/2012/EU VÉGREHAJTÁSI RENDELETE
(2012. április 27.)
az uniós vizek vonatkozásában, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2012. évre történő meghatározásáról szóló 44/2012/EU tanácsi rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az uniós vizek vonatkozásában, valamint a nemzetközi tárgyalások vagy megállapodások hatálya alá tartozó bizonyos halállományok és halállománycsoportok tekintetében az uniós hajók számára egyes nem uniós vizeken rendelkezésre álló halászati lehetőségeknek a 2012. évre történő meghatározásáról szóló, 2012. január 17-i 44/2012/EU tanácsi rendeletre (1) és különösen annak 5. cikke (4) bekezdésére,
mivel:
(1)
A 44/2012/EU rendelet IA. melléklete az ICES IIa, IIIa és IV övezet uniós vizei tekintetében fogási korlátozásokat állapít meg a homoki angolnára vonatkozóan.
(2)
A 44/2012/EU rendelet IIB. mellékletének 4. pontja értelmében a Bizottságnak az említett övezetek tekintetében felül kell vizsgálnia a homokiangolna-állományra vonatkozó, 2012. évi teljes kifogható mennyiséget (TAC) és kvótákat, mégpedig az említett mellékletben meghatározott hét gazdálkodási terület mindegyikére vonatkozóan kibocsátott tudományos szakvélemények alapján.
(3)
A Nemzetközi Tengerkutatási Tanács (ICES) 2012. március 1-jén kibocsátotta a homokiangolna-állományra vonatkozó szakvéleményét, amelyben jelezte, hogy az 1. gazdálkodási területen a fogásmennyiséget a 44/2012/EU rendelet által a szóban forgó terület tekintetében előzetesen meghatározott 200 000 tonnához képest 23 000 tonnára kell korlátozni.
(4)
Az ICES ezenkívül azt is ajánlotta, hogy legfeljebb 5 000 tonna mennyiségű fogás engedélyezhető a 2., 3. és 4. gazdálkodási területek mindegyikén azzal a céllal, hogy e területeken figyelemmel lehessen kísérni az állomány állapotát, hogy a 6. gazdálkodási területen ejtett fogások mennyisége ne haladja meg a 2011-ben rögzített 420 tonnát, továbbá hogy az 5. és a 7. gazdálkodási terület tekintetében indokolt tilalmat elrendelni a homoki angolna halászatára.
(5)
A 44/2012/EU rendelet IA. mellékletét ezért ennek megfelelően módosítani kell.
(6)
Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
ELFOGADTA EZT A RENDELETET:
1. cikk
A 44/2012/EU rendelet IA. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. április 27-én.

Labels: 11
18
6